Mongwe le mongwe a ka lebana le thaelo—le bagolo tota. Tota e bile, dithaelo di ka tla ka ditsela tse dintsi. Moaposetoloi Paulo o ne a se monnye fa a ne a kwala jaana: “Tota ke itumedisiwa ke molao wa Modimo . . . , mme ke bona mo ditokololong tsa me molao o mongwe o o lwantshanang le molao wa mogopolo wa me e bile o ntira motshwarwa wa molao wa boleo.” (Baroma 7:22, 23) Le fa go ne go le thata, Paulo o ne a fenya thaelo eo—le wena o ka kgona! Tota ke eng fa o tshwanetse go nna lekgoba la dikeletso tsa gago? (1 Bakorintha 9:27) Go ithuta go lwantsha thaelo o sa le mosha go tla go inola mo mathateng gone jaanong e bile ke bokgoni jo o tla bo tlhokang fa o godile. Le fa go ne go rerelwa batho ba ba sa utlweng mo ditsebeng ka bo1960, e nnile fela ka bo1970 fa ba sekae ba bone ba simolola go nna teng kwa dipokanong tsa Basupi ba ga Jehofa kwa Seoul, motsemogolo wa Korea. Mokaulengwe mongwe wa Mokeresete yo o neng a kgona go kwala ka bonako o ne a dirisa lomati lwa bokwalelo go kwala dintlhakgolo tsa dipuo, go akaretsa le ditemana tsa Baebele tse di neng di dirisiwa.